
26/2015. (IX.29.) önkormányzati rendelete

a nem közművel összegyűjtött háztartási szennyvíz begyűjtésére vonatkozó közszolgáltatásról szóló 58/2013. (XII. 21.) önkormányzati rendelet módosításáról


Budaörs Város Önkormányzatának Képviselő-testülete a vízgazdálkodásról szóló 1995. évi LVII. törvény 45. § (6) bekezdésében kapott felhatalmazás alapján, valamint a 44/C. § (2) bekezdésében meghatározott feladatkörében eljárva a következőket rendeli el.

1. §

Budaörs Város Önkormányzata Képviselő-testületének a nem közművel összegyűjtött háztartási szennyvíz begyűjtésére vonatkozó közszolgáltatásról szóló 58/2013. (XII. 21.) önkormányzati rendelet (a továbbiakban: Rendelet) 5. § (5) bekezdése helyébe az alábbi (5) bekezdés lép:

„(5)	Az ingatlantulajdonos a közszolgáltatásért, a megközelíthetőség távolságától függően, a rendelet 1. sz. mellékletében megállapított mértékű díjat köteles a közszolgáltatónak megfizetni az alábbiak szerint:
	a) 20 méterig alapárat,
	b) 40 méterig hosszú csöves árat.”

2.§

A Rendelet 6. § (2) bekezdése helyébe az alábbi (2) bekezdés lép:

„(2)	A fizetendő közszolgáltatási díjat az ingatlanon keletkező folyékony hulladék mennyiségének és a vízgazdálkodásról szóló 1995. évi LVII. törvény (a továbbiakban: Vgt.) 44/D §-a alapján számított, a rendelet 1. sz. mellékletében megállapított egységnyi díjtételnek a szorzata teszi ki. „

3. §

A Rendelet 1. sz. melléklete helyébe e rendelet 1. sz. melléklete lép.

4. §

A Rendelet e rendelet 2. sz. mellékletének megfelelő 2. sz. melléklettel egészül ki. 

5. §

Ez a rendelet a 2015. október 1. napján lép hatályba.


Budaörs, 2015. szeptember 23.


	Wittinghoff Tamás					dr. Bocsi István
	    polgármester					         jegyző

A 26/2015.(IX.29.) önkormányzati rendelet 2015. szeptember 29. napján a Polgármesteri Hivatal (Budaörs, Szabadság út 134. sz.) hirdetőtábláján való kifüggesztéssel kihirdetésre került. 


Erdős Károlyné
irodavezető

